Ангел Попов
Родопски усой

chitanka.info

Елхово разлистен

сред летния зной

полъхва пречистен

родопски усой.

Над долове злачни

навява до днес

безмълвия здрачни

дълбокият лес.

Нашепват върхари,

щом вятърът вей,

пророчества стари

на древен Орфей.

Там нейде изгубен

сред горската шир

поток изумруден

бълбука безспир.

Балканът унесен

припява безкрай

вековната песен

за дивния рай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.